
# Сочи Сабантуеның абсолют батыры: Ял итәргә килгән җирдән җиңүче булдым

Абсолют җиңүчегә бүләккә тәкә һәм акчалата бүләк бирелде.

Адлер ял һәм күңел ачу паркында оештырылган Сабантуйның батыры Казаннан **Ильмир Сафиуллин** булды.

«Дуслар белән ял итәргә дип килгән идек. Көрәшеп карарга булдым. Бу үзенә күрә туган көнгә бүләк тә булды. Иртәгә минем туган көнем», – диде ул «Татар-информ» хәбәрчесенә.



Җиңүчеләр исемлеге:

70 кг үлчәм авырлыгы:

- 1нче урын –
**Айнур Замадиев**; - 2нче урын –
**Джаминбек Камилов**; - 3нче урын –
**Флазибек Новрузов**.

85 кг үлчәм авырлыгы:

- 1нче урын –
**Илнур Ярмөхәммәтов**; - 2нче урын –
**Ильмир Ямалов**; - 3нче урын –
**Альберт Шәмгәрәев**.

90 кг үлчәм авырлыгы:

- 1нче урын –
**Ильмир Сафиуллин**; - 2нче урын –
**Таһир Хуҗагалиев**; - 3нче урын –
**Илфир Галимуллин**.



Көрәшчеләрнең берсе – алып баручы, җырчы **Ильмир Ямалов** Сабантуйга махсус гаиләсе белән килгән. «Сабантуй буласын ишеткәч, ял итә торган җиребез Геленджик шәһәреннән килергә булдык. Элек мин гел көрәшеп йөрдем», – дип сөйләде ул.

Җиңүчеләрне төп сәхнәдән оештыру комитеты рәисе **Алмаз Уразаев** игълан итте.

Краснодар өлкәсендә көрәш буенча турнирның вице-президенты **Гадел Камеев** оештыручыларга Сочида татар халкының милли бәйрәме – Сабантуйның матур һәм күңелле итеп үткәрүләре өчен рәхмәт белдерде.

Сочи шәһәре Татар милли-мәдәни автономиясе рәисе **Алия Мәүлетова** Сабантуйның Сочида 19нчы тапкыр үткәрелүен әйтте.


Зилә Мөбәрәкшина


Следите за самым важным и интересным в Telegram-каналеТатмедиа

## Нет комментариев
Сочи Сабантуеның абсолют батыры: Ял итәргә килгән җирдән җиңүче булдым